Káčer, Juraj, generálny riaditeľ Sociálnej poisťovne (2021-11-30):
Ďakujem pekne za slovo. Úplne nepoznám ten proces, tak sa ospravedlňujem, ak som do niečoho vstúpil inak, ako som mal. Ale dovolil by som si, a poďakovať jednak pánovi Muňkovi a aj ostatným kolegom, že vidia, Viskupičovi, Cmorejovi, nejdem tu menovať všetko, že vidia naozaj prácu Sociálnej poisťovne. Ja by som si dovolil pár minút pár vetami zhrnúť, lebo určite niektorí si to potom zo záznamu pozrú a, a naozaj zamestnancom patrí veľká vďaka. Takže len niekoľko drobností, ktoré sme napriek tomu, že bol COVID, napriek tomu, že v niektorých, na niektorých oddeleniach vypadlo 40 % zamestnancov a rozhodovali sme sa, že ako ďalej so Sociálnou poisťovňou. Museli sme rozdeliť prevádzky na smeny, čo asi viete, ako je v štátnej správe jednoduché vytvoriť smenové prevádzky, dohodnúť sa s odbormi a vôbec udržať Sociálnu poisťovňu v chode. Takže počas tejto pandémie, počas toho, ako dostáva, 1 700-tisíc dôchodkov je vyplácaných, počas toho, ako sa výrazným spôsobom zvýšili pandemické dávky v niektorých mesiacoch až o 70 %, tak to títo ľudia zvládli. Sociálna poisťovňa má jeden problém, že vy neviete rýchlo prijať odborných zamestnancov. Tých odborných zamestnancov si musíte vyškoliť, niekedy to trvá dva, tri, štyri roky, pretože neni iná Sociálna poisťovňa, kde by sme našli špecialistu na dôchodky. Takže pár zlepšení smerom k ľuďom, ktoré sa udiali počas tejto situácie, kde naozaj najdôležitejším prvkom bolo, bolo prežiť, udržať Sociálnu poisťovňu v chode a vyplácať dôchodky a pandemické dávky v čo najkratšom možnom čase. Čiže predĺžili sa otváracie hodiny callcentra, čo naši klienti veľmi ocenili. Počas štandardného roka to bolo do šestnástej, fungovali sme do osemnástej. No a dôchodkári a niektoré ďalšie útvary majú odpracovaných 30 sobôt, tridsať sobôt majú odpracovaných. Museli sme implementovať do nášho systému COVID-úrazový príplatok, pandemické OČR, ktoré sa aj v čase menilo, rovnako pandemické PN. Tu hovoríme všade o stovkách, tisícoch nárastu dávok, ktoré sme museli vyplatiť našim klientom v čo najkratšom možnom čase. Rovnako bol implementovaný do sociálneho poistenia tzv. tehotenský príspevok, kde ženy dostávajú príspevok od 13. týždňa tehotenstva minimálne vo výške 220 euro. Rovnako bol, musel byť implementovaný projekt OverSi tak, aby si ostatné samosprávy vedeli overovať dáta Sociálnej poisťovne a tak, aby sa výkon vôbec štátnej správy nejakým spôsobom zefektívnil. Ďalej sme vyplácali veteránom a rehoľným sestrám, čo bola ďalšia skupina, ktorú trebalo identifikovať z titulu „Ľudia si to zaslúžia“ a som veľmi rád, že sa nám to opäť napriek pandémii, napriek týmto všetkým veciam v reálnom čase podarilo. Nebudem hovoriť, že 13. dôchodok do konca novembra budú mať všetci seniori na účtoch, valorizácia dôchodkov. Tak isto sme museli implementovať zákon o dlhodobom ošetrovnom, ktorý je zase zmenou v poskytovaní nemocenského, čiže ďalšia nemocenská dávka implementovaná. A obrovský projekt, ktorý je, bude spúšťaný od 1. januára, a tým je kurzarbeit. Hej, čiže opäť nová schéma zase na niekde smerom k poisteniu v nezamestnanosti. Ďalšie tu boli otázky smerom k fondom. Fond starobného poistenia, pozeral som štatistiky do roku 2010, vždy bol deficitný, vždy bol dofinancovávaný, dofinancovávaný z iných fondov. Hovorilo sa o tom, že boli nižšie výdavky na dôchodky. Boli o niečo nižšie, ale aj bol plánovaný nižší počet novopriznaných dôchodkov. Čiže ak sme boli niekde v pláne na 60 tisícoch, vyzerá, že to skončí niekde na, okolo 100-tisíc. Samozrejme, majú na tom vplyv aj zákon o diskriminovaných ženách, kedy ženy alebo teda aj muži, tí, ktorí si to uplatnili, mohli podľa počtu detí ísť skôr do dôchodku, hej? Čiže na jednej strane, bohužiaľ, áno, veľa úmrtí, na druhej strane, na druhej strane máme aj veľa žiadostí o nové dôchodky. Čiže áno, tu predpokladáme úsporu vo výdavkovej časti, preto môžem aj hovoriť o nejakej celkovo lepšej bilancii oproti tomu, ako sa pracovalo. Z homeofficu Sociálnej poisťovne veľa ľudí nepracuje. To len na doplnenie. Je veľký problém s manipuláciou dokumentov, tie sa častokrát nemôžu nachádzať mimo, mimo Sociálnej poisťovne a Sociálnu poisťovňu čaká ešte naozaj veľká transformácia k tomu, aby sme mohli fungovať plnohodnotne z domu, aj keď už dnes ľudia majú nakúpené notebooky, ktorými sme nedisponovali, handy free sady, ktorými sme nedisponovali. Zavádzame VPN-ku (Virtual Private Network, pozn. red.) tak, aby sa vôbec vedeli prihlasovať z domu. Čiže pracujeme na tom, aby v budúcnosti zamestnanci Sociálnej poisťovne mohli naozaj efektívne pracovať aj z domu. Potom tam bola otázka k nemocenskému. Tak plánované výdavky na nemocenské boli niekde na úrovni 947 miliónov. Zatiaľ odhadujeme, že to bude niekde na úrovni 1,13 miliardy. Ako hovorím, ak sa začnú zatvárať školy, okamžite nabiehajú pandemické OČR-ky a tým pádom výdavky budú, budú vyššie. Ja nemám presné členenie na tie dávky, tie viem doplniť v prípade záujmu. Nezobral som si to, nezobral som si to sem. Výdavky na starobné sporenie sme si už teda prešli. Bilancia nehovorí úplne o tom, že ako dobre sme hospodárili. Bilancia zohľadňuje napríklad aj zostatky z minulých rokov. Čiže keď napríklad hovorím o roku dvetisíc, dvetisíc, takto, ono to vôbec nezobrazuje hospodárenie, pretože častokrát tie výdavkové veci my nevieme ovplyvniť na príjmové časti. Vieme ovplyvniť v zásade tak vymáhania a možno akože rýchlejší, rýchlejší výkon niektorých agend, ale tieto veci dosť ovplyvňuje makroekonomika vôbec v štáte, od ktorej my sme, my sme závislí. Pre mňa hlavným cieľom je vyplácať dávky včas, zabezpečiť ľuďom dostatočnú informovanosť, aby nemuseli vznikať rôzne portály, ktoré im hovoria o tom, ako si požiadať o dávku a čo najviac elektronizovať spôsob žiadostí o dávku. Napríklad veľmi efektívne funguje poistenie v nezamestnanosti, kde 94 % klientov po tom, ako príde na úrad práce, už nejde do Sociálnej poisťovne. Čiže priamo na úrad práce sa zašle žiadosť, posielame dávku. Takto by malo, ak teda schválite zákon o elektronizácii PN-ky, prebiehať aj nemocenské a teda že by klient mal skončiť u lekára, na konci dňa lekár rozhodne, či daný človek dostane PN-ku, následne sa na to dá urobiť OČR-ka, následne sa na to dajú urobiť ďalšie dávky, ak bude existovať elektronická komunikácia medzi Sociálnou poisťovňou, doktorom a zamestnávateľom. Myslím, že ak by sme to zrátali na čas, ktorý dokážeme ušetriť obyvateľom Slovenskej republiky, tak budeme hovoriť v miliónoch hodín, kedy nemusia prenášať tých päť papierov, jeden zamestnávateľovi, druhý do Sociálnej poisťovne, a vlastne oni skončia pri tom, že návšteva u doktora a dávky im prídu automaticky. Transfer o 90 milión menší, ten som spomínal z dôvodu relatívne dobrých príjmov, ktoré sú niekde na úrovni 102 % oproti očakávaniu. Čiže v pandemickom roku možno by sa mohlo zdať, že tie príjmy klesnú, ale máme ich na úrovni 102, čo je teda vynikajúci výsledok. Verím, že to bolo podporené aj mnohými schémami pomoci, ktoré udržali vôbec zamestnávateľov, sa im oplatilo platiť odvody a následne, lebo podmienka čerpania tých fondov bola, že musia mať zaplatené poistné, čiže toto určite zohralo, zohralo svoju, svoju úlohu. Transfer je o 90 miliónov menší, ako sa plánovalo. Zatiaľ. Zatiaľ takýto je predpoklad, keď sa nestane nič, nič významné v nemocenskom poistení. Neviem, či som zodpovedal všetky tie otázky, verím, že áno. Čo nie, doplním veľmi rád mailom. Ďakujem pekne.